­­­­

הצעת מחיר

אוגוסט 2016

*יש להעתיק, לשכפל ולהציג חופשי מסמך זה. תהנו*

הצעת מחיר לדוגמא

*(בהצעה הזו אני מפרט את התמחור והתכולה בעיקר, עם כמה סעיפים חשובים. כמובן שכל הצעה כדאי שתכלול רקע עליכם, ניסיון מקצועי, דוגמאות לפרויקטים ואפילו המלצות מלקוחות עבר.*

*העמוד הזה משמש אותנו בכדי ליצור בסיס מושגים משותף ומוסכם עם הלקוח. לא כל הלקוחות מנוסים בתהליך העיצובי כמוכם, ולכן עלולות להיווצר אי הבנות לגבי המושגים. בכדי להתמודד עם זה מראש, אני מציע להכניס עמוד הכולל הגדרות קצרות וברורות של המושגים המרכזיים)*

הגדרות

**תוצר שלב העיצוב:** קבצי תוכנת עיצוב הכוללים עיצוב תבנית/יות, או כל אלמנט גראפי אחר המהווה חלק מתכולת הפרויקט ואשר הוגש ללקוח לאישור. תוצר עיצובי המוגש ללקוח אינו כולל עבודת חיתוך על ידי המעצב.

**תבנית:** או עמוד, היא מסך בודד הכולל סידור אלמנטים מסוים של רכיבים, כותרות, טקסטים, תמונות וכדומה. למשל, עמוד מוצר באתר סחר אלקטרוני, או תבנית צור קשר באפליקציית מובייל.

**קונספט עיצובי:** תבנית מרכזית יחידה באתר, אפליקציה או מערכת, אשר מדגימה שפה גראפית חדשה אשר נוצרה עבור לקוח בהתאם לבריף המקצועי שניתן.

**תוצר עיצוב למובייל:** תוצר עיצוב לטלפונים חכמים וטאבלטים יוגש בעיצוב לרזולוציה אחת לפי בחירת הלקוח. התאמת העיצוב לרזולוציות נוספות ייעשה בשלב הפיתוח, ואינו כולל עבודת התאמה מצד המעצב.

**מצגת מחקר השראות:** תוצר עבודת מחקר מקדים של המעצב, הנועד לייצר בסיס איכותי למפגש סיעור מוחות בנוגע לעיצוב קונספט גראפי, והכוללת כיוונים עיצוביים מתחומים שונים.

**סבב תיקונים:** מקבץ הערות שהועבר למעצב מהלקוח. ההערות מייצגות את כלל הערות הלקוח לגבי התוצר הספציפי, וכל אלמנט עיצובי לגביו לא נתקבלו הערות בסבב הזה נחשב כמאושר.

*(כמובן שניתן להוסיף עוד מושגים, להצעה הנוכחית זה מספיק ואני מקווה שאתם מבינים את העיקרון. את העמוד הזה אין צורך לשנות בין הצעה להצעה).*

תכולת הפרויקט

*(החלק הזה לא פחות חשוב מהמחיר. הוא בעצם סיכום של תהליך הפגישות המקדימות עם הלקוח, תכנון העבודה והתאמתה לפי ממה ששמעתם בפגישות. בנוסף, הוא כמובן מחייב אתכם, כמו גם את הלקוח, לתהליך עבודה מסודר ומובנה)*

|  |  |  |
| --- | --- | --- |
|  | שלב | פירוט תהליך העבודה  |
| 1 | מחקר השראות | **פגישה מקדימה**פגישה עם צוות הלקוח בה:* נבין את מטרת האפליקציה ואת קהל היעד הרלוונטי
* העברת בריף על אפיון האפליקציה והעברת מסמכי האפיון למעצב
* מענה על שאלות וסיעור מוחות לגבי הכיוון העיצובי של האפליקציה

**מחקר השראות** מחקר שייעשה על ידי המעצב בהתאם לפגישה המקדימה ובה יסקור את השפות הגראפיות אצל המתחרים העיקריים כפי שהוגדרו על ידי הלקוח. בנוסף, המעצב יאסוף מספר כיוונים גראפיים מתחומים מקבילים. **פגישת הצגה וסיעור מוחות**הצגת מצגת המחקר על ידי המעצב. קבלת פידבק מצוות הפרויקט וסיכום השלב בכתב כבריף מקצועי עליו יתבסס המעצב בשלב עיצוב הקונספטים הגראפיים.  |
| 2 | עיצוב קונספט גראפי | המעצב יגיש 3 קונספטים גראפיים על בסיס שלב מחקר ההשראות ובריף הלקוח. כל קונספט יכלול תבנית ראשית, אייקון אפליקציה, ותבנית משנית. בשלב בחירת הקונספט הסופי יתאפשרו 2 סבבי תיקונים. לאחר אישור הקונספט הגראפי על ידי הלקוח, המעצב יגבש style guide לשפה העיצובית שנבחרה. ה – Style Guide יכלול:* פירוט הצבעים
* שפת האייקונים
* פונטים
* הגדרת ריווחים
 |

תכולת הפרויקט - המשך

*(שימו לב שאתם מתייחסים לממשקי העבודה המגיעים לפניכם איפיון ואחריכם פיתוח. יש לא מעט מהמקרים שהסיבוך בפרויקט כמעט ולא תלוי בכם, אלא בתהליכי עבודה שלא הוגדרו בצורה מקצועית בטרם תחילת הפרויקט. גם כאן, תדאגו לחייב את הלקוח לעבוד בצורה מסודרת, זה מה שיגן על הזמן שלכם, ועל הרווח שלכם בפרויקט)*

|  |  |  |
| --- | --- | --- |
|  | שלב | פירוט תהליך העבודה  |
| 3 | עיצוב אפליקציה | בהתאם לקונספט העיצובי הנבחר, ימשיך המעצב לעצב את 6 תבניות הבאות: 1. תבנית מסך טעינה
2. תבנית עמוד ראשי
3. תבנית מוצר 1
4. תבנית מוצר 2
5. תבנית אודות
6. תבנית רשימה
 |
| 4 | עבודה מול הפיתוח | המעצב יקבל מסמך הנחיות בכתב מהלקוח הכולל את אופן הגשת וחיתוך העיצובים המבוקש על ידי מחלקת הפיתוח. לאחר קבלת המסמך, יבצע המעצב את הכנת העיצובים על פי הדרישות. לאחר סיום הפיתוח, יגיע המעצב ל – 2 ימי עבודה מלאים במשרדי הלקוח בכדי לבצע QA גראפי על עבודת הפיתוח.  |
| 5 | סיום הפרויקט | בסיום הפרויקט המעצב יגיש ללקוח את קבצי העיצוב הסופיים ומסמך ה- Style Guide הסופיים, בקבצי PSD מסודרים על פי שכבות ותיקיות עבודה כפי שהוסכם. |

תמחור הפרויקט

*(אין צורך לחזור על מה שנכתב בתכולת הפרויקט, אלא רק כותרות כלליות לפי השלבים העיקריים. כדאי לכלול מה כולל השלב, ומהי התוצר המדויק שמוגש ללקוח עבור המחיר הכתוב בסעיף. אם נתתם הנחה ללקוח במסגרת המשא ומתן, יתכן וכדאי לרשום זאת במפורש בטבלת העלויות. בעמוד הבא יש סעיף שיסביר לכם למה)*

|  |
| --- |
| הערכת עלויות |
| 1 | מחקר השראות  |  | מחקר עיצובי מקדים בטרם תחילת עיצוב האפליקציה. תוצר: מצגת מחקר השראות הכוללת כיוונים והשראות לאפליקציית מובייל על פי בריף הלקוח ובהתאם לקהל היעד שהוגדר.   |
| 2 | קונספט עיצובי |  | עיצוב 2 קונספטים גראפיים עבור האפליקציה. כל קונספט יציג שפה גראפית שונה, ויכלול:* תבנית Onboarding
* תבנית אנשי קשר
* אייקון לאפליקציה
 |
| 3 | עיצוב אפליקציה למובייל  |  | עיצוב 8 תבניות האפליקציה לפי בחירת הלקוח. תוצר: כל תבנית תוגש ללקוח ברזולוציה של 480 על 320.  |
| 4 | חיתוכים ו – QA גראפי |  | חיתוכים ייעשו בהתאם למסמך חיתוכים בכתב.QA גראפי עד 2 ימי עבודה במשרדי הלקוח.  |
| סך הכל |  |  |

הנחות עבודה

 *(החלק הזה מיועד להסכמות בעל פה אליהן הגעתם עם הלקוח, אבל לא רק. זוכרים את סעיפי הסל עליהם דיברנו*

 *בפוסט? סעיפים שנועדו לכסות מקרי קצה, ולהגן עליכם? אז כאן זו ההזדמנות שלכם – נצלו אותה!)*

1. הצעת המחיר מתייחסת למחקר השראות, שפה גראפית וקונספטים, ועיצוב אפליקציית מובייל. ההצעה מתבססת על המידע שנמסר למעצב בפגישות המקדימות שנעשו בינו לבין הלקוח. במידה והבריף ישתנה במהלך העבודה, יוכל המעצב להתאים את הצעת המחיר לפי שיקול דעתו.
2. הצעת המחיר כוללת הנחה במחיר במידה והלקוח יבצע את כלל הסעיפים עם המעצב. במידה והלקוח יחליט שלא לבצע חלק מסעיפי הפרויקט עם המעצב, ישולם המחיר המלא עבור כל סעיף, כמפורט בטבלת המחירים.
3. עיצוב האפליקציה יסתמך על אפיון מסודר שיועבר אליו על ידי הלקוח.
4. הגשת תוצרי העיצוב תיעשה על פי הסדר שנקבע בתהליך העבודה המוסכם. הלקוח יוכל להעביר הערות לתיקונים בסבבי עבודה מסודרים. על כל תוצר ניתן לבצע 2 סבבי תיקונים. סבב נוסף יתומחר בנפרד על פי שעות עבודה שנעשו בפועל, בהתאם למחיר שעתי של 250 ש"ח לשעת עבודה.

*(זוכרים? במידה ונמשכת העבודה מחוץ לתכולת הפרויקט המוסכמת, יש כבר מנגנון בתוך ההצעה שמתמחר את הזמן שלכם. לא צריך לתמחר מחדש, אלא פשוט להעיר את תשומת ליבו של הלקוח מראש שמדובר בסבב תיקונים שלישי, ואז לעקוב אחרי שעות העבודה ולצרף לחשבונית הבאה שתוציאו ללקוח).*

1. עיצוב השפה הגראפית כולל עד 3 קונספטים גראפיים, כפי שהם מוגדרים בהצעה זו. מוסכם כי הלקוח אינו מצפה לעיצוב לוגו חדש כחלק מתהליך הקונספט הגראפי.

*(שימו לב: זה די טריוויאלי לכתוב מה העבודה כוללת, אבל לעיתים חשוב לכתוב מה העבודה אינה כוללת – בעיקר במקרים בהם ייתכנו אי הבנות על בסיס הניסיון שלכם מלקוחות אחרים).*

1. ההצעה אינה כוללת איור אייקונים מאפס, אלא תהליך בו המעצב יבחר שפת אייקונים קיימת שתתאים לקונספט הגראפי שיאושר ע"י הלקוח.

*(אייקונים היא דוגמא מצוינת לצומת מקצועית שיכולה להסתבך, שוב, נשתדל למנוע את הבלאגן מראש)*

1. רכישת פונטים, תמונות, אייקונים וכל אלמנט גראפי אחר ייעשה על ידי הלקוח ועל חשבונו.

*(סעיף חשוב גם מבחינה מסחרית וגם מבחינה משפטית – לא מעט פעמים רכישת אלמנטים גראפיים דורשת התחייבות חוזית מצד הרוכש. בקיצור, לגמרי באחריות הלקוח).*

1. תוצר מסמך ה- Style Guide יכלול:
* הגדרת פלטת צבעים.
* מבנה גריד ומרחקים לחיתוך.
* הגדרת פונטים.
* הנחיות לשימוש בתמונות או באייקונים ייחודיים.

*(לא בטוח שהלקוח ראה אי פעם Style Guide, ואם הוא ראה, לא בטוח שזה מה שאתם מעוניינים להגיש בפרויקט הנוכחי. אל תתביישו להראות לו דוגמא בפגישות המוקדמות, ואפילו לצרף אותה להצעת המחיר).*

1. תכני האפליקציה הינם באחריות הלקוח.
2. בפגישות המוקדמות הוגדרו 8 תבניות במסגרת תכולת האפליקציה. במידה והלקוח יבקש תבניות נוספות, התשלום עבורן יהיה שעתי לפי תעריף של 250 ש"ח לשעת עבודה.
3. ה-QA הגראפי כולל 2 ימי עבודה מלאים של המעצב במשרדי החברה.
4. הלקוח מבין שעל מנת לעמוד בלוחות הזמנים המבוקשים עליו לאשר או להגיב על כל תוצר עיצובי שיוגש תוך 3 ימי עסקים. במידה ותהיה חריגה, לוח הזמנים יידחה בהתאם לאיחור בתגובה.

*(סעיף שנועד להתמודד עם לקוחות לחוצים – אם הם מבקשים ממכם זמינות ועמידה בזמנים, זה תלוי גם בזמני התגובה שלהם. אם לא תכתבו סעיף בסגון כזה מראש, תתחילו להתווכח מה היה, בלי שאף אחד באמת זוכר. לכן, אני ממליץ במהלך הפרויקט לתעד בקטנה על מנת לזכור במידה והעניין יעלה).*

*כדאי גם להתייחס ללוחות זמנים – אתם יכולים להכניס טבלה של שלבי עבודה, או פשוט לכתוב בטקסט חופשי. רק קחו בחשבון את הפרויקטים הנוספים שלכם, וכמובן – הכי חשוב, שתהליך עיצובי הוא תהליך מורכב בעל אלמנטים פסיכולוגיים שלוקחים זמן. היזהרו מלהתחייב לזמנים קצרים מדי.*

תנאים כלליים

*בחלק הזה אתם יכולים להכניס סעיפים שאינם מתייחסים להצעת המחיר הספציפית הזאת, אלא סעיפים כלליים הרלוונטיים לכל לקוח שיעבוד איתכם. למשל סעיפי סודיות, תנאי תשלום ומקדמות, זכויות יוצרים, הגבלת אחריות וכו'. כל הסעיפים האלה הם סופר חשובים, אבל הם כבר נושא לפוסט אחר. כפי שכתבתי בפוסט, כאן המקום לשבת עם עורך דין ולקבל ממנו יעוץ משפטי שבסופו סעיפים קבועים שייכנסו בחלק הזה).*

1. יש להוסיף מע"מ כחוק לכל המחירים הנקובים במסמך זה.
2. תנאי התשלום – שוטף + 15:
	1. מקדמה – 20% מתקציב הפרויקט
	2. בסיום המחקר – 30% מתקציב הפרויקט.
	3. עם הגשת הקונספטים העיצוביים – 30% מתקציב הפרויקט
	4. עם סיום הפרויקט – 20% מתקציב הפרויקט
3. הצעת המחיר ניתנה על בסיס עומסי העבודה הנוכחיים של המעצב, ותקפה למשך שבועיים. לאחר תקופה זו, למעצב שמורה הזכות לשנות את לוחות הזמנים ואת הצעת המחיר לפי שיקול דעתו.
4. כל צד רשאי להפסיק את העבודה המשותפת בהתראה של XX ימים מראש. במקרה של פרידה, הלקוח יעביר למעצב את התשלום היחסי המגיע לו לפי ההתקדמות שלו בעבודה. למשל, אם המעצב סיים 50% מאבן דרך מסוימת, הלקוח ישלם לו מחצית מסכום אבן הדרך. לאחר התשלום עבור העבודה שנעשתה וסגירת החשבון הכספי, יעביר המעצב ללקוח את קבצי העבודה המלאים והמעודכנים בפרומט שסוכם בינהם.

*(ניסחתי סעיף קצר שמהווה דוגמא לפיתרון אפשרי במקרה של פרידה. כמובן שאפשר לעבות ולהרחיב אותו, אבל בכל מקרה כדאי להתכונן למצב כזה)*